< Samba

Samba AD DC

Szerző: Sallai András

Copyright © Sallai András, 2019

CC Attribution-Share Alike 4.0 International

Web: http://szit.hu

Bevezetés

Meg kell különböztetnünk a Windowsos tartomány és a DNS tartományt. Tegyük fel, hogy van egy Zold Zrt nevű vállalat. Megvásárolják a zold.and tartományt, vagy angolosan domain-t. Van aki szerint a zold.and nem is tartománynév, hanem domain név, így nem keverjük a Windowsos tartománnyal. Szóval a zold.and tartomány név az Interneten használatos név.

A cég saját irodáján belül szeretne egy szervert, ami Windowsos kliensek számára nyújt szolgáltatásokat. A Windows szervernek adunk egy nevet, például SMB01. Ez is tartománynév, ez lesz a windowsos tartománynév. Nem egyenlő az Internetes tartománynévvel, akár lehet azonos név is.

A következő példánkban az alábbi neveket használjuk:

tartománynév: SMB01

valódi név (realm): zold.and

gépnév: edu.zold.and

Az edu gépnév kötelezően különböző kell legyen az SMB01 tartománynévtől.

Egy tartományvezérlőt állítunk be, ami Samba belső DNS szerverét használja.

Megjegyzés: A példában .hu, .eu vagy .com felső szintű tartomány nevek helyett egy .and tartománynevet használok. A jó működéshez ajánlott egy ntp szerver is.

Telepítés

Telepítsük fel a szükséges csomagokat:

apt install samba smbclient winbind krb5-config

Telepítéskor olyan kérdésekre kell válaszolnunk mint:

A gép DHCP-én keresztül kapja az IP címet vagy nem?

A valódi tartomány (realm) megadása. Például: zold.lan

Gépnév megadása. Például: edu.zold.lan

Beállítás

El kell távolítani a Samba eredeti konfigurációs állományát, mivel az smbd és nmbd démonok számára készített konfiguráció. Ezeket a démonokat nem fogjuk használni, leállítjuk őket.

Az eredeti Samba konfiguráció átnevezése:

mv /etc/samba/smb.conf /etc/samba/smb.conf.eredeti

Készítsük el a konfigurációs állományt:

samba-tool domain provision \
--server-role=dc \
--dns-backend=SAMBA_INTERNAL \
--realm=zold.and \
--domain=SMB01 \
--adminpass=Titok12345

A konfigurációt a samba-tool paranccsal készítjük. A domain provision alparancsokat használjuk, ami a tartományvezérlő létrehozását célozza. Az utána következő kapcsolók a következők:

--server-role	A szerver szerepe: tartományvezérlő
--dns-backend=SAMBA_INTERNAL	DNS kiszolgáló a Samba belső modulja
--realm=zold.and	A DNS tartománynév
--domain=SMB01	Windowsos tartománynév
--adminpass=Titok12345	Az Administrator felhasználó jelszava

Ha samba-tool domain provision parancsot önmagában futtatjuk, kapcsolók nélkül, akkor interaktív módban indul el a program, vagyis bekéri ezeket az adatokat.

Másoljuk a /var/lib/samba/private könyvtárból a krb5.conf állományt az /etc könyvtárba:

cp /var/lib/samba/private/krb5.conf /etc/

Állítsuk le a smbd nmbd és winbind démonokat, tiltsuk le az elindulásokat:

systemctl stop smbd nmbd winbind
systemctl disable smbd nmbd winbind

Maszkoljuk ki, indítsuk el és engedélyezzük a samba-ad-dc démont:

systemctl unmask samba-ad-dc
systemctl start samba-ad-dc
systemctl enable samba-ad-dc

Ellenőrzés

Samba4-en így ellenőrizzük beállításokat:

samba-tool testparm

A samba-tool nélküli testparm parancs nem ismer minden Samba4 beállítást, ezért használjuk inkább a „samba-tool testparm” együttest.

smbclient -L localhost -U%

samba-tool domain level show

SMB megosztások keresése:

findsmb

A findsmb parancs az smbclient csomag része.

Felhasználó felvétele

samba-tool user create janos